stanford-oval/wikipedia huggingface dataset:
Artipelag

Artipelagin sisäänkäynti
Artipelagin aulatilat
Artipelag on Ruotsissa Värmdön kunnassa sijaitseva taidemuseo. Se valmistui vuonna 2012, ja arkkitehtina toimi Johan Nyrén. Rakennuskompleksi on tehty betonista, tervatusta männystä ja lasista. Sen pinta-ala on 10 000 neliömetriä. Museon taustalla on Babybjörn-yrityksen perustaja Björn Jakobson, joka sai vuonna 2000 idean taide- ja kulttuuritalon rakentamisesta Tukholman saaristoon. Ensimmäiset piirustusluonnokset rakennusta varten tehtiin vuonna 2008.
Aiheesta muualla

Wikimedia Commonsissa on kuvia tai muita tiedostoja aiheesta .
Artipelagin kotisivut (ruotsiksi)
Bajat

Bajat eli gbayat on etninen ryhmä keskisessä Afrikassa.  Sen jäseniä elää Keski-Afrikan tasavallan lounaisosassa, Kamerunin pohjois- ja keskiosassa, Kongon tasavallan pohjoisosassa ja Kongon demokraattisen tasavallan luoteisosassa. 1900-luvun lopussa bajoja oli yhteensä noin 970 000.
Keski-Afrikan tasavallassa bajat ovat suurin etninen ryhmä. Heitä on noin kolmannes koko väestöstä.
Bajojen perinteen mukaan johtajia valitaan vain sotien ajaksi. Rauhanaikana kyläpäälliköt toimivat sovittelijoina ja keulakuvina. Ranskalaiset siirtomaaisännät laittoivat kuitenkin kyläpäälliköt hallinnolliseen vastuuseen.
Aiheesta muualla

Kuvia tai muita tiedostoja aiheesta Bajat Wikimedia Commonsissa
Armenian vaakuna

Armenian vaakuna
Piirros vanhemmasta Armenian demokraattisen tasavallan vaakunasta
Armenian vaakuna (arm. Հայաստանի Զինանշան, Hajastani zinašan) on Armenian tunnus maan lipun ja kansallislaulun ohella. Vaakuna on hiukan muunneltu versio vuonna 1918 perustetun Armenian demokraattisen tasavallan vaakunasta, jonka suunnittelivat arkkitehti Aleksander Tamanian ja taiteilija Hakob Kodžojan. Nykyisen vaakunan otti käyttöön Armenian ylin neuvosto 19. huhtikuuta 1992, ja sitä koskeva uusi laki hyväksyttiin 15. kesäkuuta 2006.
Vaakuna koostuu useasta osasta. Keskellä on kilpi, jota leijona ja kotka kannattelevat. Molemmat eläimet ovat vanhoja Armenian kuningaskunnan symboleita. Leijona yhdistetään erityisesti Bagratuni- ja Rubenidi-dynastioihin, kotka Artaksideihin ja Arsakideihin. Vaakunan alaosaan on kuvattu miekka, nauha, vehnäntähkiä ja sulka (tai oksa); ketjun katkaiseva miekka symboloi kansakunnan voimaa ja taistelua vapaudesta, nauha Armenian lippua, tähkät Armenian kansan ahkeruutta (tai maan pyhyyttä) ja sulka kulttuuriperintöä.
Vaakunan keskellä olevassa kilvessä on viisi kenttää. Keskimmäiseen on kuvattu Araratvuori, Armenian symboli, ja Nooan arkki, joka ajelehti vuorelle Raamatun mukaan. Vuorta ja arkkia ympäröivät neljän armenialaisen kuningassuvun tunnukset:
Vasemmassa alakulmassa on varhaisimman Artaksidisynastian tunnus, joka tunnetaan erityisesti kuningas Tigranes Suuren ensimmäisellä vuosisadalla eaa. lyömistä hopea- ja kultarahoista. Dynastia hallitsi vuosina 190–12 eaa.
Oikeassa yläkulmassa on Arsakidien symboli. Arsakidit olivat Persian kuningashuoneen sivuhaara, joiden valtakausi ajoittui vuosille 53–423. Tällä kaudella Armenia kääntyi kristinuskoon Tiridates III:n hallitusajalla vuonna 301 ja armenialainen kirjaimisto luotiin.
Vasemmassa yläkulmassa on seuraavaksi vanhimman dynastian eli Bagratunien vaakuna. Bagratunit hallitsivat vuosina 862–1045 kukoistavalla kulttuurikaudella pääkaupunkinaan Ani.
Oikeassa alakulmassa on Kilikian armenialaiskuningaskuntaa hallinneen Rubenidisuvun tunnus. Kilikian Armenia eli Vähä-Armenia sijaitsi kaukana nykyisestä Armeniasta Välimeren rannalla. Rubenidit olivat vallassa vuosina 1187–1375, sen jälkeen kun seldžukit olivat valloittaneet Armenian ylängön. Kuningaskunta oli ristiretkeläisten tärkeä liittolainen.
Kilpien värit ovat seuraavat: keskimmäinen kilpi on oranssi, oikea yläkulma ja vasen alakulma ovat sinisiä ja vasen yläkulma sekä oikea alakulma ovat punaisia. Värit ovat samat kuin Armenian lipussa. Muut osat ovat kultaisia.
Aiheesta muualla

Kuvia tai muita tiedostoja aiheesta Armenian vaakuna Wikimedia Commonsissa
Aasian vaakunat
Afganistan
Arabiemiirikunnat
Armenia
Azerbaidžan
Bahrain
Bangladesh
Bhutan
Brunei
Etelä-Korea
Filippiinit
Georgia
Indonesia
Intia
Irak
Iran
Israel
Itä-Timor
Japani
Jemen
Jordania
Kambodža
Kazakstan
Kiina
Hongkong
Kirgisia
Kuwait
Kypros
Laos
Libanon
Macao
Malediivit
Malesia
Mongolia
Myanmar
Nepal
Oman
Pakistan
Pohjois-Korea
Qatar
Saudi-Arabia
Singapore
Sri Lanka
Syyria
Tadžikistan
Taiwan
Thaimaa
Turkki
Turkmenistan
Uzbekistan
Venäjä
Vietnam
Euroopan valtioiden vaakunat
Alankomaat
Albania
Andorra
Armenia¹
Azerbaidžan¹
Belgia
Bosnia ja Hertsegovina
Bulgaria
Espanja
Georgia¹
Islanti
Irlanti
Italia
Itävalta
Kazakstan¹
Kroatia
Kreikka
Kypros¹
Latvia
Liechtenstein
Liettua
Luxemburg
Malta
Moldova
Monaco
Montenegro
Norja
Pohjois-Makedonia
Portugali
Puola
Ranska
Romania
Ruotsi
Saksa
San Marino
Serbia
Slovakia
Slovenia
Suomi
Sveitsi
Tanska
Tšekki
Turkki¹
Ukraina
Unkari
Yhdistynyt kuningaskunta
Valko-Venäjä
Vatikaanivaltio
Venäjä¹
Viro
¹ Myös Aasiaan kuuluvaksi tulkittava valtio
Audi RS3

Audi RS3 on Audin valmistama alemman keskiluokan automalli, joka on kaikkein suorituskykyisin versio Audi A3 -mallisarjasta. Se sijoittuu mallistossa S3:n yläpuolelle.
Audi RS3 Typ 8PA (2011–2012)

| Audi RS3 Typ 8PA |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2011–2012
Korimalli:  5-ovinen hatchback
Luokka:  C-segmentti
Seuraaja:  Audi RS3 (Typ 8VA)
Teknisesti samankaltaisia:   A5-pohjalevyn mallit  Audi A3 (Typ 8P)  Audi S3 (Typ 8P)  Audi TT (Typ 8J)  Audi Q3 (Typ 8U)  SEAT Altea  SEAT León (Typ 1P)  SEAT Toledo (Typ 5P)  Škoda Octavia (Typ 1Z)  Škoda Yeti  Volkswagen Beetle (A5)  Volkswagen Caddy (Typ 2K)  Volkswagen Eos  Volkswagen Golf V  Volkswagen Golf VI  Volkswagen Golf Plus  Volkswagen Jetta V  Volkswagen Jetta VI  Volkswagen Scirocco (2008)  Volkswagen Tiguan I  Volkswagen Touran I 
Tekniset tiedot
Pohjalevy:  Volkswagen Group A5
Moottori:  R5
Iskutilavuus:  2,5 l
Polttoaine:  bensiini
Vetotapa:  neliveto
Vaihteisto:  7-vaihteinen kaksoiskytkin
Toisen sukupolven A3:een perustuva Audi RS3 esiteltiin Geneven autonäyttelyssä maaliskuussa 2011. Se oli saatavana ainoastaan viisiovisena hatchbackina.
Moottorina oli viisisylinterinen turboahdettu 2,5-litrainen bensiinimoottori teholtaan 340 hevosvoimaa. Voimansiirtona oli seitsemänportainen kaksoiskytkinvaihteisto ja vetotapana neliveto.
Audi RS3 Typ 8VA (2015–2020)

| Audi RS3 Typ 8VA |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2015–2020
Korimalli:  4-ovinen sedan 5-ovinen hatchback
Luokka:  C-segmentti
Edeltäjä:  Audi RS3 (Typ 8PA)
Seuraaja:  Audi RS3 (Typ 8YA)
Teknisesti samankaltaisia:   MQB-pohjalevyn mallit  Audi A3 (Typ 8V)  Audi Q2  Audi S3 (Typ 8V)  Audi TT (Typ FV)  SEAT León (Typ 5F)  Škoda Octavia (Typ 5E)  Škoda Superb (Typ 3V)  Volkswagen Arteon  Volkswagen Atlas  Volkswagen Atlas Cross Sport  Volkswagen Bora (2018)  Volkswagen Golf VII  Volkswagen Golf Sportsvan  Volkswagen Jetta VII  Volkswagen Lamando  Volkswagen Lavida II  Volkswagen Passat (B8)  Volkswagen Touran II 
Tekniset tiedot
Pohjalevy:  Volkswagen Group MQB
Moottori:  R5
Iskutilavuus:  2,5 l
Polttoaine:  bensiini
Vetotapa:  neliveto
Vaihteisto:  7-vaihteinen kaksoiskytkin
Kolmannen sukupolven A3:een perustuva Audi RS3 esiteltiin viisiovisena hatchbackina Geneven autonäyttelyssä maaliskuussa 2015. Pariisin autonäyttelyssä lokakuussa 2016 esiteltiin myös neliovinen sedan.
Moottorina oli viisisylinterinen turboahdettu 2,5-litrainen bensiinimoottori. Voimansiirtona oli seitsemänportainen kaksoiskytkinvaihteisto ja vetotapana neliveto.
Geneven autonäyttelyssä maaliskuussa 2017 esiteltiin kasvojenkohotuksen kokenut RS3. Uudistuksen yhteydessä moottorin teho nousi 400 hevosvoimaan.
Audi RS3 Typ 8YA (2021–)

| Audi RS3 Typ 8YA |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  2021–
Korimalli:  4-ovinen sedan 5-ovinen hatchback
Luokka:  C-segmentti
Edeltäjä:  Audi RS3 (Typ 8VA)
Teknisesti samankaltaisia:  Audi A3 (Typ 8Y) Audi S3 (Typ 8Y) Cupra Formentor Ford Tourneo Connect III SEAT León (Typ KL) Škoda Octavia (Typ NX) Volkswagen Caddy (Typ SB) Volkswagen Golf VIII Volkswagen Talagon
Tekniset tiedot
Pohjalevy:  Volkswagen Group MQB Evo
Moottori:  R5
Iskutilavuus:  2,5 l
Polttoaine:  bensiini
Vetotapa:  neliveto
Vaihteisto:  7-vaihteinen kaksoiskytkin
Neljännen sukupolven A3:een perustuva Audi RS3 esiteltiin heinäkuussa 2021. Korimalleina ovat edellismallin tavoin viisiovinen hatchback ja neliovinen sedan.
Moottorina on viisisylinterinen turboahdettu 2,5-litrainen bensiinimoottori teholtaan 400 hevosvoimaa. Voimansiirtona on seitsemänportainen kaksoiskytkinvaihteisto ja vetotapana neliveto.
Aiheesta muualla

Kuvia tai muita tiedostoja aiheesta Audi RS3 Wikimedia Commonsissa
Sedan-korinen Audi RS3.
Facelift-mallin Audi RS3 Typ 8VA.
Sedan-korinen Audi RS3.
Armenian sosialistinen neuvostotasavalta

Armenian sosialistinen neuvostotasavalta, lyhenteeltä Armenian SNT (arm. Հայաստանի Խորհրդային Սոցիալիստական Հանրապետություն, Հայաստանի ԽՍՀ, ՀԽՍՀ, ven. Армя́нская Сове́тская Социалисти́ческая Респу́блика, Армя́нская ССР, АрмССР, Armjanskaja Sovetskaja Sotsialistitšeskaja Respublika, Armjanskaja SSR, ArmSSR), oli Neuvostoliiton osavaltio Kaukasiassa. Se käsitti nykyisen Armenian alueen.
Historia

Armenian SNT perustettiin 29. marraskuuta 1920, kun kommunistit pääsivät valtaan vuonna 1918 itsenäistyneessä Armeniassa. Armenian SNT liitettiin Transkaukasian SNT:aan yhdessä Gruusian SNT:n ja Azerbaidžanin SNT:n kanssa 12. maaliskuuta 1922. Uudelleen Armenian SNT muodostettiin 5. joulukuuta 1936, kun Transkaukasian SNT lakkautettiin.
Armenian SNT julistautui Armenian tasavallaksi 23. elokuuta 1990. Seuraavana vuonna Neuvostoliitto hajosi ja Armenia julistautui itsenäiseksi 23. syyskuuta.
Aiheesta muualla

Kuvia tai muita tiedostoja aiheesta Armenian sosialistinen neuvostotasavalta Wikimedia Commonsissa
Neuvostotasavallat
Venäjän SFNT
Ukrainan SNT
Kazakkien SNT
Uzbekistanin SNT
Valko-Venäjän SNT
Azerbaidžanin SNT
Georgian SNT
Moldavian SNT
Liettuan SNT
Kirgiisien SNT
Tadžikistanin SNT
Armenian SNT
Latvian SNT
Turkmenistanin SNT
Viron SNT
Lyhytikäiset
Karjalais-suomalainen SNT
Transkaukasian SFNT
Abhasian SNT
Horezmin SNT
Buharan SNT
Bartłomiej Szudek

| Bartłomiej Szudek |
| --- | --- |
 Bart Azarathin riveissä vuonna 2009.
Henkilötiedot
Syntynyt: 10. maaliskuuta 1974 (ikä 50)
Ammatti:  muusikko, säveltäjä
Muusikko
Taiteilijanimi:  Bart
Aktiivisena:  1992–
Tyylilajit:  black metal, death metal
Soittimet:  kitara
Yhtyeet:  Cenotaph, Damnation, Azarath
  [ Muokkaa Wikidatassa ] [ ohje ]  
Bartłomiej Szudek (s. 10. maaliskuuta 1974 Tczew, Puola) on puolalainen muusikko, säveltäjä, kitaristi sekä sanoittaja. Hän on ollut mukana yhtyeissä Cenotaph, Damnation ja Azarath.
Julkaisut

Damnation
Reborn… (1995,  Pagan Records)
Rebel Souls (1996,  Last Epitaph)
And the Forests Dream Eternally / Forbidden Spaces (1997,  Last Episode, Behemoth-split)
Coronation (1997,  Last Episode, EP)
Resist (2000,  Cudgel Records)
Demonstration of Evil (2003,  Conquer Records, kokoelma)
Resurrection of Azarath (2003,  Conquer Records, kokoelma)
Cenotaph
The Time of Eternal Death (1992,  demo, Bestial Records)
Empire of Sin (1994,  demo, omakustanne)
Azarath
Demon Seed (2001,  Pagan Records)
Infernal Blasting (2003,  Pagan Records)
Diabolic Impious Evil (2006,  Pagan Records)
Praise the Beast (2009,  Agonia Records)
Holy Possession (2011,  EP, Witching Hour Productions)
Blasphemers’ Maledictions (2011,  Witching Hour Productions)
Aiheesta muualla

Bartłomiej Szudek Encyclopaedia Metallumissa (englanniksi)
Bajamaja

Bajamaja-käymälöitä Ruotsissa
Lassila & Tikanojan Bajamaja-käymälöitä
Bajamaja on ruotsalainen yritys, joka valmistaa siirrettäviä kuivakäymälöitä. Yrityksen kotipaikka on Tomelilla, ja sen omistavat Sanifix AB ja TLM AB.
Suomessa Bajamaja on Lassila & Tikanojan omistama tavaramerkki.
Aiheesta muualla

Yrityksen kotisivut
Armenian presidentti

| Armenian presidentti |
| --- | --- |
 Հայաստանի Նախագահ
 Presidentin lippu
 Nykyinen presidentti Hatšaturjan
 Nykyinen Vahagn Hatšaturjan 13. maaliskuuta 2022 lähtien
Virka-asunto:  Presidentinpalatsi
Nimittäjä:  Armenian kansalliskokous
Kauden pituus:  7 vuotta, ei uustittavissa
Perustettu:  1991
Ensimmäinen:  Levon Ter-Petrosjan
Palkka:  15 873 600 ֏‎ vuodessa
Kotisivut:  http://www.president.am/
Armenian presidentti (arm. Հայաստանի Նախագահ, Hajastani Nahagah) on Armenian valtionpäämies ja asevoimien ylipäällikkö.
Nykyisenä presidenttinä toimii Vahagn Hatšaturjan, joka aloitti virassaan 13. maaliskuuta 2022.
Presidentin virka-asunto sijaitsee Jerevanissa. Se valmistui vuonna 1951 ja toimi alunperin Armenian SNT:n ministerineuvoston kokoontumispaikkana. Nykyiseen käyttötarkoitukseensa rakennus otettiin vuonna 1992. Vuonna 2019 presidentin vuotuinen palkka oli 15 873 600 dramia.
Valinta ja pätevyysvaatimukset

Presidentin valitsee Armenian kansalliskokous. Ehdokkaan tulee saada väh. 3/4 kansanedustajien äänistä tullakseen valituksi. Jos näin ei käy, kaikkien ehdokkaiden kesken järjestetään toinen kierros, jossa ääniä tulee saada väh. 3/5. Jos ketään ei edelleenkään saada valituksi, kahden toisella kierroksella parhaiten menestyneen ehdokkaan välillä järjestetään kolmas kierros, jossa ehdokkaan tulee saada enemmistö kansanedustajien äänistä tullakseen valituksi. Armenian perustuslakia muutettiin vuonna 2015 kansanäänestyksen tuloksena, ja muutosten myötä Armeniassa siirryttiin puolipresidentillisestä hallinnosta parlamentaristiseen. Aikaisemmin presidentti valittiin suoralla kansanvaalilla. Virkakauden pituus oli tuolloin viisi vuotta ja se oli uusittavissa kerran.
Maan perustuslain mukaan presidentti voidaan valita vain yhdeksi ainoaksi 7-vuotiskaudeksi. Hän ei saa edustaa mitään puoluetta presidenttinä toimiessaan. Lisäksi presidentin tulee:
olla vähintään 40-vuotias
olla Armenian eikä minkään muun maan kansalainen vähintään 6 vuotta ennen presidenttiyttä
olla asunut vakituisesti Armeniassa vähintään 6 vuotta ennen presidenttiyttä
olla äänioikeutettu
osata armenian kieltä erinomaisesti
Presidentit

| № | Nimi | Kuva | Valittiin virkaan | Toimikausi loppui | Puolue |
| --- | --- | --- | --- | --- | --- |
| 1 | Levon Ter-Petrosjan |  | 16. lokakuuta 1991 | erosi huhtikuussa 1998 | Armenian kansallinen liike |
| 2 | Robert Kotšarjan |  | 30. maaliskuuta 1998 | 9. huhtikuuta 2008 | sitoutumaton |
| 3 | Serž Sargsjan |  | 19. helmikuuta 2008 | 17. huhtikuuta 2018 | Republikaanipuolue |
| 4 | Armen Sargsjan |  | 2. maaliskuuta 2018 | 1. helmikuuta 2022 | sitoutumaton |
| vt. | Alen Simonjan |  | 1. helmikuuta 2022 | 13. maaliskuuta 2022 | Kansallinen sopimus |
| 5 | Vahagn Hatšaturjan |  | 13. maaliskuuta 2022 | virassa | sitoutumaton |
Arne Somersalo

| Arne Somersalo |
| --- | --- |
 Somersalo IKL:n järjestöpuvussa.
Kansanedustaja
 1.9.1933–31.8.1936  
Vaalipiiri:  Turun läänin pohjoinen vaalipiiri
Henkilötiedot
Syntynyt: 6. maaliskuuta 1891 Rautio
Kuollut: 17. elokuuta 1941 (50 vuotta) Kiestinki, Neuvostoliitto
Puoliso:  Wilhelmina Bertha Eva Becker
Tiedot
Puolue:  Isänmaallinen kansanliike
Sotilaspalvelus
Sotilasarvo:  everstiluutnantti
Aarne (Arne) Sakari Somersalo (vuoteen 1906 Sommer; 6. maaliskuuta 1891 Tampere – 17. elokuuta 1941 Kiestinki, Neuvostoliitto) oli suomalainen sotilas, toimittaja, oikeistoradikaali poliitikko ja muistelmakirjailija. Hän toimi Suomen ilmavoimien komentajana vuosina 1920–1926, mutta erosi armeijasta ja omistautui politiikalle. 1930-luvulla Somersalo toimi Lapuan liikkeen Ajan Sanan ja Isänmaallisen kansanliikkeen (IKL) Ajan Suunnan jyrkkälinjaisena päätoimittajana. Hän käytti nimimerkkiä Antti Suomenpoika poliittisissa pakinoissaan.
Tausta

Arne (Aarne) Sakari Somersalo oli tamperelaisen kauppiasperheen toinen  poika. Hänen vanhempansa olivat kauppaneuvos Arthur Sommer ja Lydia Johansson. Hän syntyi Arne Sommerina, mutta muutti nimensä vuonna 1906 Somersaloksi. Arne Somersalon sisar oli kirjailija Aili Somersalo.
Somersalo tuli ylioppilaaksi vuonna 1908. Hän opiskeli luonnontieteitä ensin Helsingin yliopistossa ja vuosina 1908–1914 Jenan yliopistossa Saksassa.
Saksassa hän ei voinut "venäläisenä" jatkaa opiskelua mutta pystyi liittymään vapaaehtoisena suomalaisena Saksan armeijaan. Hän osallistui sotaan Saksan armeijan joukoissa ja sai kaksi rautaristiä. Hän suoritti upseeritutkinnon Lockstedtin leirillä vuonna 1915. Hän oli Saksalaisen husaarirykmentti n:o 16 husaariluutnantti 1916–1917. Vuosina 1917–1918 hän toimi 9. saksalaisen armeijakunnan yleisesikunnassa länsirintamalla.
Hän avioitui vuonna 1916 Wilhelmina Bertha Eva Beckerin kanssa.
Tausta > Muuta toimintaa

1932 Everstiluutnantti Somersalo liittyi Mäntsälän kapinaan. Vaikutusvaltaisena kapinapäällikkönä Somersalo vietiin Helsinkiin poliisin kuulusteltavaksi.
Myöhemmin Somersalo toimi IKL:n Ajan Suunnan päätoimittajana ja arvosteli usein ilmavoimiin liittyviä päätöksiä. Maaliskuussa 1934 hän tuomitsi jyrkästi Konstantin Pätsin Virossa suorittaman vallankaappauksen, minkä "loukkaavien lausumien" johdosta presidentti P. E. Svinhufvud määräsi nostettavaksi rikossyytteen. Tuomioksi tuli korkeimmassa oikeudessa 4 kuukautta vankeutta.
Somesalo oli IKL:n kansanedustaja 1933–1936 Turun läänin pohjoisesta vaalipiiristä. Hän oli eduskunnan ulkoasiainvaliokunnan jäsen. Hänet valittiin valitsijamieheksi 1937, jotka suorittivat tasavallan presidentin vaalin 1937 ja 1940.
IKL:n saksalaismielistä jyrkkää siipeä edustanut Somersalo erotettiin Ajan Suunnasta vuonna 1935 ja hän putosi eduskunnasta 1936. Hän siirtyi sitten IKL:n maakuntalehtien päätoimittajaksi Kuopioon. Saksasta tuomansa kopfblatt-menetelmää soveltaen Somersalo perusti useita Suunta-nimisiä IKL:n maakuntalehtiä, joista ensimmäinen oli Kuopiossa ilmestynyt Savon Suunta. Lehtien yleisuutisosa oli aina sama, mutta kirjapainossa kuhunkin lehteen lisättiin paikallista aineistoa. Somersalo kirjoitti lehtien pääkirjoitukset ja Antti Suomenpoika-nimimerkillä kirjoitetut pakinat. Enimmillään näitä Suunta-lehtiä oli yhdeksän. Suunta-lehtien ilmestyminen päättyi talvisodan alkaessa.
Talvisodassa Somersalo toimi maavoimissa everstiluutnanttina Suomussalmella Ryhmä Sudessa Paavo Susitaipaleen esikuntapäällikkönä.
Jatkosodassa hän oli SS-joukkojen yhteysupseerina Lapissa. Hän kuoli 17. elokuuta 1941 opastaessaan saksalaisten iskua Kiestingissä Operaatio Napaketussa. Ennen hyökkäystä, jossa hän kuoli hän piti seuraavan lyhyen puheen:
"Kymmenen päivää ja valtaamme Louhen. Sinne on matkaa 60 kilometriä ja hyvä maantie."
Somersalo kuoli omaa varomattomuuttaan ratsastamalla keskellä tietä hevosella tunnustelijoiden perässä. Hänet on haudattu sankarihautaan Kulosaaren hautausmaalle.
Tausta > Kirjallista tuotantoa

Taisteluvuosien varrelta : suomalaisen sotilaan muistelmia maailmansodasta, Otava 1928. – Kirja kuvaa Somersalon toimintaa Saksan armeijan luutnanttina ensimmäisen maailmansodan aikana. Hän kuvaa koulutusta, hiihtojoukoissa toimimista itärintamalla ja esikuntatyötä länsirintamalla. Länsirintaman taistelukuvaukset on kuvattu kuin romaanissa, koska niitä kirjoittaja seurasi esikunnasta eikä omannut kokemusta länsirintaman taisteluista.
Totuus Neuvosto-Venäjästä, virallisten neuvostolähteiden mukaan. Suomen suojelusliiton julkaisuja n:o 3. Otava 1930
Lapuan tie. Suomen suojelusliiton julkaisuja n:o 4.  Kirja, Helsinki 1930. – Teos esittelee Lapuan liikettä ja sen toiminta-ajatuksia.
Ein Volk steht auf : die Lappobewegung in Finnland. Publikationen des finnischen Schutzverbandes 4. Suomen suojelusliitto, Helsinki 1930
Totuus Mäntsälästä, Ajan Sana, Helsinki 1932
Isänmaallisen kansanliikkeen maanpuolustusohjelman suuntaviivoja : alustus IKL:n 2. edustajakokouksessa Lapualla 7-8. VII. 1934. I.K.L. keskustoimisto, Helsinki 1934
Maalaisliiton "vaaliaapinen". I.K.L:n piiri, Kuopio 1936
Aiheesta muualla

.aspx Arne Somersalo Suomen kansanedustajat. Eduskunta.
Kaarle Sulamaa: / Somersalo, Arne (1891 - 1941) Kansallisbiografia-verkkojulkaisu (maksullinen).  23.3.2007. Helsinki:  Suomalaisen Kirjallisuuden Seura.
Suomen ilmavoimien komentajat
| 0 | 1 | 2 |
| --- | --- | --- |
|  | Ilmailuvoimien päälliköt (1918–1937) John-Allan Hügerth  | Carl Seber  | Torsten Aminoff | Sixtus Hjelmman | Arne Somersalo | Väinö Vuori | Jarl Lundqvist Ilmavoimien komentajat (1937–) Jarl Lundqvist | Frans Helminen | Reino Artola | Olavi Seeve | Reino Turkki | Eero Salmela | Rauno Meriö | Pertti Jokinen | Heikki Nikunen | Matti Ahola | Jouni Pystynen | Heikki Lyytinen | Jarmo Lindberg | Lauri Puranen | Kim Jäämeri | Sampo Eskelinen | Pasi Jokinen | Juha-Pekka Keränen  |  |
Be

Be tai BE voi tarkoittaa seuraavia:
beryllium, kemiallinen merkki Be, alkuaine
Belgia, ISO 3166-1 -koodi BE, valtio tai muu maantieteellinen alue
valkovenäjä, ISO 639-1 -koodi be, kieli
flybe, IATA-koodi BE, lentoyhtiö
Bachelor of Engineering, B.E., alempi korkeakoulututkinto
BE, ruotsalaisen Pain of Salvation -yhtyeen albumi
Be, hip hop -artisti Commonin albumi.
BE, Beady Eyen albumi
BE-statistiikka, Bosen–Einsteinin statistiikka statistisessa fysiikassa
BE-yhdistelmän ajokortti
Be, saari Madagaskarilla
bā’ eli be, arabialainen kirjain.
Yrityksiä

Be, dubailainen verkostomarkkinointiyritys
Be Incorporated, BeOS-käyttöjärjestelmän kehittänyt ohjelmistoyritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Be”, voi hakea sivunnimihaulla, laajalla sivunnimihaulla tai tekstihaulla.
Arlberg-Kandahar-kilpailut

Arlberg-Kandahar-alppihiihtokilpailut (AK, saks. Arlberg-Kandahar-Rennen) on perinteikkäinen ja vanhin vuosittain järjestettävä alppihiihtokilpailu. Ensimmäiset kilpailut käytiin vuonna 1928 Sankt Anton am Arlbergissä. Muita tunnettuja kilpailupaikkoja ovat Mürren, Chamonix, Sestriere ja Garmisch-Partenkirchen.
Nimi

Kilpailu on saanut nimensä sen alkuperäisiltä järjestäjiltä, Itävaltalaiselta Ski Club Arlbergiltä ja brittiläiselta Kandahar Ski Clubilta, joka sijaitsi Sveitsin Mürrenissä. Näistä jälkimmäinen on nimetty englantilaisen komentaja Frederick Robertsin mukaan. Hän sai Afganistanista palattuaan tittelin Earl of Kandahar (Kandaharin jaarli). Hän lahjoitti voittopokaalin kaikkien aikojen ensimmäiseen syöksylaskukilpailuun Sveitsin Crans-Montanassa vuonna 1911.